Diari Oficial de la Generalitat Valenciana


Sumari del DOGV 8034, del 08-05-2017 (2017/3796)

RESOLUCIÓ de 5 d'abril de 2017, del president de l'Institut Valencià de Seguretat i Salut en el Treball (INVASSAT), per la qual es proveeix la vacant anunciada en la convocatòria 04/2017, de 14 de febrer.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8034

Data del DOGV
:   08-05-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/3796


Data del document
:   05-04-2017

Organisme emissor
:   Institut Valencià de Seguretat i Salut en el Treball

Tipus de document
:   Resolució

Correcció d'errades

Anàlisi jurídica

 Descriptors 

:   * funcionari

RESOLUCIÓ de 5 d'abril de 2017, del president de l'Institut Valencià de Seguretat i Salut en el Treball (INVASSAT), per la qual es proveeix la vacant anunciada en la convocatòria 04/2017, de 14 de febrer. [2017/3796]  
Vista la Resolució de 14 de febrer de 2017, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en l'Institut Valencià de Seguretat i Salut en el Treball (INVASSAT), Convocatòria número 4/2017 per la qual es convoca per a la seua provisió pel sistema de lliure designació el lloc de treball número 28533, subdirector/a tècnic/a de l'INVASSAT.  
Vist l'informe preceptiu de la Direcció General de Funció Pública, de 20 de març de 2017, relativa al compliment dels requisits dels participants en la Convocatòria 04/2017, per a la provisió pel procediment de lliure designació del lloc de treball número 28199, subdirector/a tècnic/a de l'INVASSAT, pel qual s'admet a un únic participant, Fernando Sáez Ramos.  
Vista la documentació que aportada pel concursant va ser remesa per la Direcció General de Funció Pública, resulta que compleix els requisits exigits per la convocatòria.  
Considerant que el concursant pertany al cos A1-25-02, Medicina del treball; que acredita una antiguitat de més de trenta anys; que ha ocupat llocs en matèria de seguretat i salut en el treball des de l'any 1988 fins a l'actualitat, entre ells el de cap del Servei de Prevenció de Riscos Laborals del Personal Propi; a més a més de Llicenciat en Medicina i Cirurgia, és Tècnic en Prevenció de Riscos Laborals en les especialitats de Medicina del Treball - Higiene Industrial - Seguretat en el Treball i Ergonòmica i Psicosociologia aplicada al treball; finalment és Màster Universitari en Prevenció de Riscos Laborals.  
Considerant allò que s'ha exposat és evident que Fernando Sáez Ramos reuneix les aptituds necessàries per a ocupar el lloc de subdirector/a tècnic/a de l'INVASSAT.  
D'acord amb el que disposen els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOCV 6310, 14.07.2010), 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana (DOGV 7964. 24.01.2017) i l'article 8 de la Llei 2/2004, de 28 de maig, de creació de l'Institut Valencià de Seguretat i Salut en el Treball (INVASSAT), resolc:  
  
Nomenar Fernando Sáez Ramos, funcionari de carrera del grup A1, amb NRP 60797315 T0, com a subdirector tècnic de l'Institut Valencià de Seguretat i Salut en el Treball (INVASSAT), lloc número 28713, grup A1, complement de destinació nivell 30 i complement específic E050.  
  
El cessament en l'actual lloc de treball es produirà d'ofici el mateix dia en què es publique la resolució de la convocatòria en el Diari Oficial de la Generalitat Valenciana. La presa de possessió en la nova destinació s'efectuarà l'endemà de la publicació, llevat que s'hi dispose una altra data.  
Contra aquesta resolució, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la seua notificació davant dels jutjats contenciosos administratius de València o del domicili del demandant, a elecció d'aquest.  
Abans d'acudir a la mencionada via judicial, es podrà recórrer aquesta resolució potestativament en reposició, davant del mateix òrgan que va dictar l'acte que es recorre, en el termini d??un més comptat des de l??endemà de la notificació.  
Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1988, de 13 de juliol, reguladora de la jurisdicció contenciosa administrativa, i sense perjuí que es puga executar qualsevol altre recurs que es considere oportú.  
  
València, 5 d'abril de 2017.- El president de l'INVASSAT: Rafael Climent González.